**Rīkojuma “Grozījumi Transporta attīstības pamatnostādnēs 2014.-2020.gadam” projekta
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma “Grozījumi Transporta attīstības pamatnostādnēs 2014.-2020.gadam” projekts (turpmāk – Grozījumu projekts) izstrādāts, izpildot Ministru kabineta 2017.gada 18.jūlija protokollēmumā (prot. Nr.36 30.§ 2.punkts) noteikto līdz 2017.gada 31.decembrim sagatavot un iesniegt izskatīšanai Ministru kabinetā grozījumus Transporta attīstības pamatnostādnēs 2014.-2020.gadam atbilstoši informatīvajā ziņojumā “Transporta attīstības pamatnostādņu 2014.-2020.gadam starpposma izvērtējums” (turpmāk – TAP izvērtējums) sniegtajiem priekšlikumiem par uzdevumu, pasākumu un rezultātu precizējumiem un papildinājumiem pamatnostādnēs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai arī ekonomikas izaugsme Latvijā pēc iestāšanās ES bija viena no straujākajām starp ES valstīm, pēdējos gados tā bija sarukusi un nostabilizējusies 2-3% robežās. Pieauguma tempu palēnināšanos lielā mērā ietekmēja tendences ārējā vidē – lēnāka ekonomikas attīstība arī citās ES valstīs, ekonomiskās situācijas pasliktināšanās Krievijā un nenoteiktība strauji augošo Āzijas valstu tirgos.Transporta nozares attīstību Latvijā kopumā ļoti būtiski ietekmēja izmaiņas ģeopolitiskajā situācijā kopš 2014.gada. Kā būtisks riska faktors ir jāmin Krievijas realizētā ostu attīstības programma, kas tai dod iespējas lielu daļu beramkravu un lejamkravu izslēgt no tranzīta caur Latviju. Tāpēc ir nepieciešams jau šajā plānošanas periodā aktivizēt darbību transporta un loģistikas jomā, sekmējot jaunu tirgu apguvi.Autoceļu attīstības jomā grozījumi pamatnostādnēs nepieciešami, jo valsts budžeta finansējums nav piešķirts plānotajā apjomā. Līdz ar to atskaites perioda laikā ir mainītas prioritātes – pirmkārt finansējums piešķirts valsts galveno autoceļu sakārtošanai, kā rezultātā situācija attiecībā uz valsts autoceļu tehnisko stāvokli ir izmainījusies.Sabiedriskā transporta jomā sākot no 2014.gada izveidots vienots reģionālo (starppilsētu un vietējās nozīmes) maršrutu tīkla pārzināšanas un vienotas pakalpojuma organizēšanas modelis šajā tīklā un VSIA “Autotransporta direkcija” ir pārņēmusi saistības no plānošanas reģioniem. 2021.gada, slēdzot jaunus līgumus paredzēts sabiedriskā transporta pakalpojumu sniedzējiem izvirzīt vienotas, augstākas kvalitātes prasības transportlīdzekļiem un pakalpojumam. Viens no būtiskākajiem izaicinājumiem ir nodrošināt pietiekamu valsts budžeta finansējumu sabiedriskā transporta pārvadājumu pakalpojumu izdevumu segšanai reģionālajos maršrutos.Vairāk jāuzsver dzelzceļa satiksmes (ne tikai autosatiksmes) drošības jautājumi.Nelieli precizējumi pamatnostādnēs nepieciešami arī attiecībā uz jūrniecības jomu un aviācijas jomu, kā arī attiecībā uz jautājumiem, kas saistīti ar videi draudzīgākas transporta sistēmas attīstību (alternatīvās degvielas, velosatiksme).Pilns izvērtējums pieejams 2017.gada 18.jūlijā Ministru kabinetā apstiprinātajā Informatīvajā ziņojumā “Transporta attīstības pamatnostādņu 2014.-2020.gadam starpposma izvērtējums”” |
| 3. | Projekta izstrādē iesaistītās institūcijas | Tā kā Grozījumu projekts tika sagatavots, balstoties uz TAP izvērtējuma secinājumiem, tad to izstrādē papildus institūcijas netika aicinātas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Transporta, tranzīta uzņēmumi, visi transporta sistēmas lietotāji |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā izmaiņas ārējā vidē, kuru rezultātā daļas Transporta attīstības pamatnostādnēs 2014.-2020.gadam noteikto uzdevumu un pasākumu izpilde ir aizkavējusies, atlikta vai mainījusies, Grozījumu projekts precizē un papildina veicamās darbības, lai tiktu sasniegti Transporta attīstības pamatnostādnēs 2014.-2020.gadam noteiktie mērķi un rezultāti. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | TAP izvērtējuma sagatavošanā Satiksmes ministrija aicināja sniegt savu viedokli šādiem sociālajiem partneriem un NVO: Latvijas pašvaldību savienība, Latvijas tirdzniecības un rūpniecības kamera, Latvijas darba devēju konfederācija, Latvijas Jūrniecības savienība, Latvijas tirdzniecības flotes jūrnieku arodbiedrība, Latvijas Aviācijas asociācija, Latvijas Tranzīta Biznesa asociācija, biedrība ”Baltijas Transports un Loģistika”, Latvijas Loģistikas asociācija, Latvijas ostu asociācija, Latvijas mazo ostu asociācija, Latvijas Transporta attīstības un izglītības asociācija. VAS ”Latvijas dzelzceļš”, biedrība “Autopārvadātāju asociācija “Latvijas auto””, biedrība "Latvijas ceļu būvētājs", Ārvalstu investoru padome Latvijā. |
| 2. | Sabiedrības līdzdalība projekta izstrādē | Tā kā Grozījumu projekts tika sagatavots, balstoties uz TAP izvērtējuma secinājumiem, tad to izstrādē papildus institūcijas netika aicinātas |
| 3. | Sabiedrības līdzdalības rezultāti | TAP izvērtējuma sagatavošanas laikā tika izvērtēti rakstiski sniegtie viedokļi, TAP izvērtēšanas darba grupu 14.12.2016. un 05.04.2017. sanāksmēs, tikšanās ar LTRK 08.03.2017. un TSI 07.02.2017. organizētā seminārā izteiktie viedokļi.Būtiskākie precizējumi: sasniedzamie rezultāti autoceļu jomā, pētījuma nepieciešamība par transporta un loģistikas ieguldījumu tautsaimniecībā, nepieciešamība sekmēt jaunu tirgu apguvi un augstas pievienotās vērtības kravu piesaisti Latvijas tranzīta koridoram. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par Transporta attīstības pamatnostādņu 2014.-2020.gadam īstenošanu atbildīga ir Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV un V sadaļa – projekts šīs jomas neskar.

Satiksmes ministrs U.Augulis

Satiksmes ministrijas valsts sekretāra vietā

valsts sekretāra vietniece Dž. Innusa

Rozenšteine 67028344

inta.rozensteine@sam.gov.lv